ការសម្ភាសន៍របស់លោកយាយយឹន សុខ

ក៖ អ្នកសម្ភាសន៍ឈ្មោះ ហេង សុវណ្ណនរិន្ទ ខ៖ អ្នកត្រូវគេសម្ភាសន៍ឈ្មោះយឹន សុខ

***ពត៌មានសង្ខេបរបស់លោកយាយយឹន សុខ***

*សព្វថ្ងៃនេះលោកយាយយឹន សុខមានអាយុ៧៣ឆ្នាំហើយ គាត់មានបងប្អូនចំនួន៦នាក់ប្រុស៣ ស្រី៣ ហើយគាត់ជាកូនទី៣ក្នុងគ្រួសារ។ កាលពីនៅក្មេងលោកយាយមិនបានទៅរៀនសូត្រឲ្យមានចំណេះទេព្រោះតែគាត់ខ្លាចគ្រូវាយ។ ក្នុងសម័យប៉ុល ពតគាត់បានបាត់បង់បងប្អូន និងប្តីរបសគាត់។*

ក៖ បាទជាដំបូងខ្ញុំសូមថ្លែងអំណរគុណដល់យាយដែលបានឲ្យខ្ញុំសម្ភាសន៍ពីប្រវិត្តរបស់យាយ ហើយការសម្ភាសន៍ណឹងត្រូវបានរៀបចំដោយសាកលវិទ្យាល័យមួយដែលមានឈ្មោះថាព្រីហាំយ៉ង់ដែលនៅឯសហរដ្ឋអាមេរិក។ បាទ គោលបំណងរបស់សាកលវិទ្យាល័យគឺចង់សម្ភាសន៍ប្រវិត្តប្រជាជនខ្មែរ ដើម្បីរក្សារទុកប្រវិត្តប្រជាជនខ្មែរដើម្បីឲ្យកូនចៅជំនាន់ក្រោយរបស់យាយអាចស្គាល់ពីប្រវិត្តរបស់ជីដូនជីតាហើយរៀនអំពីប្រវិត្តរបស់ពួកគាត់ណាយាយ បាទហើយចឹងនៅពេលដែលខ្ញុំសម្ភាសន៍យាយចប់ ខ្ញុំនឹងដាក់ការសម្ភាសន៏របស់យាយណឹងនៅក្នុងវេបសាយរបស់សាលាដែលមានឈ្មោះថា [www.cambodiaoralhistory.byu.edu](http://www.cambodiaoralhistory.byu.edu) ណាយាយ ចឹងតើយាយយល់ព្រមឲ្យខ្ញុំដាក់សម្ភាសន៍របស់យាយចូលទៅក្នុងវេបសាយរបស់សាលាទេយាយ?
ខ៖ ចាសមិនអីទេបើថាខុសត្រូវយ៉ាងម៉េចក៏មិនដឹងធ្វើម៉េចអារឿងនេះយើងនិយាយតាម តាមដែលយើងដឹងយើងលឺដែលវាយកខ្ញុំទៅនោះ

ក៖ បាទសម្រាប់ថ្ងៃខែដែលខ្ញុំសម្ភាសន៍យាយនេះគឺ នៅថ្ងៃទី១១ ខែធ្នូ ឆ្នាំ២០២០ ហើយការសម្ភាសន៍នេះត្រូវបានធ្វើឡើងនៅភូមិចុងឃ្មៀស សង្កត់ចុងឃ្មៀស
 ស្រុកសៀមរាប ខេត្តសៀមរាបណាយាយ ហើយខ្ញុំជាអ្នកសម្ភាសន៍ឈ្មោះ
ហេង សុវណ្ណនរិន្ទ អញ្ចឹងខ្ញុំចង់សួរថាតើយាយមានឈ្មោះពេញឈ្មោះអ្វីដែរយាយ?

ខ៖ ខ្ញុំឈ្មោះយាយសុខ ឈ្មោះសុខ។

ក៖ បាទ ទាំងត្រកូល។

ខ៖ ត្រកូលយឹន សុខ។

ក៖ ចុះយាយមានឈ្មោះហៅក្រៅទេយាយ?

ខ៖ អត់មានទេ។

ក៖ ចុះយាយមានអាយុប៉ុន្មានហើយឆ្នាំណឹង?

ខ៖ អាយុ៧៣ឆ្នាំហើយ។

ក៖ ចុះយាយចាំថ្ងៃខែឆ្នាំកំណើតយាយបានទេយាយ?

ខ៖ ចាំបាន ថ្ងៃច័ន្ទ ខែចែត្រ។

ក៖ ឆ្នាំណាដែរយាយ ឆ្នាំមួយណាដែរ?

ខ៖ ចាសខ្ញុំអត់ចាំ។

ក៖ ឆ្នាំឆ្លូវហីយាយ?

ខ៖ ចាសឆ្នាំឆ្លូវ។

ក៖ ចុះឆ្នាំបារាំងយាយចាំទេ?

ខ៖ អត់ចាំទេ។

ក៖ ចុះយាយមានស្រុកកំណើតនៅឯណាដែរយាយ?

ខ៖ ខ្ញុំស្រុកកំណើតកើតមកនៅនេះឯងបណ្តោយនៅចុងឃ្នៀសយើងបណ្តោយចាស។

ក៖ ចុះយាយមានបងប្អូនចំនួនប៉ុន្មាននាក់ដែរយាយ?

ខ៖ ខ្ញុំមានបងប្អូន៣នាក់។

ក៖ ប្រុសប៉ន្មានស្រីប៉ុន្មានដែរយាយ?

ខ៖ ស្រីទាំង៣ ប្រុសៗងាប់អស់ហើយ ងាប់ជំនាន់អាពតអស់ហើយ ។

ក៖ ចុះយាយជាកូនទីប៉ុន្មានដែរយាយ?

ខ៖ ខ្ញុំកូនទី៣ បងៗគេងាប់អស់ហើយ។

ក៖ ចឹងមានន័យថាយាយកូនពៅ?

ខ៖ ទេមីប្អូនខ្ញុំមួយទៀតបានកូនពៅ ផុតពីខ្ញុំទៅបានមីប្អូននោះមួយទៀតរួចបានខ្ញុំបានមីពៅមួយស្រីដែរ ស្រីដូចគ្នានៅតែនៅ៣នាក់ទេ។

ក៖ ចុះយាយមានចាំសាច់រឿងអ្វីខ្លះដែររបស់យាយកាលពីក្មេងៗ យាយធ្លាប់ធ្វើអ្វីដែរជាមួយបងប្អូនដែរយាយ?

ខ៖ អរខ្ញុំនោះ ជាមួយបងប្អូនខ្ញុំ៣នាក់នោះដែលបងៗងាប់កាលពីជំនាន់មុននោះមួយផ្សេងអ្នកខ្លះទៅមកជំនាន់អាពតនេះក៏ងាប់អស់ទៅក៏នៅតែ៣នាក់បងប្អូននេះឯងទៅខ្ញុំ ធ្វើមិនមានការងារអីទេមានតែទៅរែងព្រួលឲ្យគេ ទៅរែងព្រួលឲ្យគេ៣នាក់បងប្អូនណឹងឯង ហើយជាមួយនិងម្តាយខ្ញុំ ម្តាយខ្ញុំគាត់នៅផ្ទះទៅឪពុកខ្ញុំគាត់នៅផ្ទះទៅខ្ញុំក៏ទៅរែងព្រួល៣នាក់បងប្អូនទៅ ក្រោកព្រឹកឡើងចេះខ្ញុំរែកទឹករែកអីដាក់ឲ្យឪពុកម្តាយខ្ញុំរួចទៅបានខ្ញុំនាំបងប្អូនទៅ ទាល់តែខ្ញុំរែកទឹកដាំបាយឲ្យម្តាយខ្ញុំរួចអីរួចទៅខ្ញុំនាំបងប្អូនមករែងព្រួលនេះមួយជួរនេះឯង ខ្ញុំពីជំនាន់មុន បើមកជំនាន់អាពតក៏ចុះដែរ ជំនាន់អាពតខ្ញុំមានកូនង៉ាខ្ញុំមានប្តីទៅខ្ញុំមកនៅជំនាន់អាពតបណ្តោយ ជំនាន់អាពតមកក៏នៅជាមួយពួកវានៅឯទន្លេសាបយើងនេះឯងគេឲ្យខ្ញុំមានធ្វើអី ចុះយើងកូនខ្ចីនោះគ្រាន់តែនៅផ្ទះទៅ មិនបានមួយខែផង កន្លះខែផង វាឲ្យធ្វើត្រីធ្វើសាច់ទៀតទៅចុះឯងបម្រើវាទៀតទៅ។

ក៖ ប៉ុន្តែកាលណឹងយាយអត់បានជម្លៀសទេមែនទេ ដោយសារយាយមានកូនតូច?

ខ៖ ចាស ដល់នេះទៅក៏ដល់វា វាប្រើប្តីខ្ញុំនេះឲ្យទៅធ្វើការទៅយកត្រីពីកន្លែងអាកន្លែងឈូងគេនោះណា យកត្រីមកយកមកឲ្យខ្ញុំធ្វើត្រីធ្វើអីរួចអង្រែងវាទៅ ដល់ពេលយូរថ្ងៃទៅ វាដឹងរឿងអីទៅវាយកប្តីខ្ញុំនេះទៅលើ ថាឲ្យយកប្តីខ្ញុំនេះទៅធ្វើផ្ទះគំរូ ចាសធ្វើផ្ទះគំរូនេះហើយ ឲ្យចាំយកប្រពន្ធទៅកន្លះខែរួចទៅផ្ទះគំរូនោះទៅយកប្រពន្ធកូនមកនៅ ចាំមើលខ្ញុំនិយាយឲ្យអស់រឿង ដល់ពេលយកខ្ញុំថាទៅនៅវាបាត់ឈឹងមនុស្សទៅបាត់ បាត់អាប្តីអស់ បងប្អូនអីខ្ញុំខ្លះទៅជាមួយទៅ បងថ្លៃប្អូនថ្លៃទៅទាំងអស់គ្នា លឺសូរថាគេឲ្យធ្វើផ្ទះគំរូអាងយកប្រពន្ធទៅនៅនិយាយថានាំគ្នាអរ ដល់រួចទៅគេទៅបាត់ខ្ញុំក៏ខ្ញុំនោះឯងក៏នៅផ្ទះនោះឯងមិនចេះឃើញប្តីណាមកសោះ បងប្អូនអីក៏បាត់អស់រលីង ស្រាប់តែបានប្រហែលជាបានមួយខែចុះវាជម្លៀសពួកខ្ញុំទៅទៀត ជម្លៀសខ្ញុំទៅទៀតឲ្យទៅនៅនិងវត្តវិហារព្រហ្ម នៅវត្តវិហាព្រហ្មនោះឯង ហើយវាឲ្យទៅកាប់ដីដំឡូង អរឈើដំឡូងនោះ ធ្វើស្រែ ធ្វើដំឡូង ធ្វើអីទៅវាចែកបណ្តុះៗប៉ុននេះមកស៊ីទៅជាមួយកូនជាមួយចៅបងប្អូនខ្ញុំប៉ុននេះ២នាក់ ៣នាក់នោះឯងស៊ីទៅព្រឹកឡើងទៅទៀតទៅ ដល់ខ្ញុំទៅនៅ ទៅនៅនិងវត្តវិហាព្រហ្មនោះទៅដល់ប្រធានគេនេះគេថា នែយាយឯងនែ បងឯង៣នាក់បងប្អូននេះឲ្យកាប់ឈើយកមកធ្វើផ្ទះនៅ វាឃើញខ្ញុំបងប្អូន៣នាក់ក៏ទៅកាប់ ទៅកាប់អាដីដំឡូង ឈើដំឡូងពុងធ្វើស្រែធ្វើដំឡូង ទៅកាប់ទៅនាំបងប្អូនគិតមើលថាអូនអើយយើងគិតយ៉ាងម៉េច អារឿងធ្វើផ្ទះគេឲ្យយើងធ្វើផ្ទះនៅគេអត់មានឲ្យផ្ទះយើងនៅទេអូនបើយើងដេកនិងដីចេះមិនដឹងធ្វើម៉េចអូនអើយ ក៏នាំបងប្អូនទៅកាប់ ទៅកាប់ទៅ ក្នុងមួយថ្ងៃខ្ញុំ២ ៣នាក់បងប្អូនខ្ញុំលី៦ដើម ខ្ញុំគិតមីអូនអើយយើងធ្វើផ្ទះ ធ្វើផ្ទះនោះសរសរយើងប៉ុន្មាន សរសរប៉ុន្មានសរសរ១២ ខ្ញុំកាប់រាល់កាប់រាល់ថ្ងៃចេះឯងចេះតែលីៗមកដល់ពេលនេះទៅរួច គ្រប់សរសរផ្ទះហើយ គ្រប់សរសរផ្ទះទៅខ្ញុំគេប្រាប់ទៀតថា ដេរស្លឹកខ្លួនឯងទៅអត់មានអ្នកណាដេរឲ្យទេ អញអើយមិនដឹងចេះដេរយ៉ាងម៉េចទេស្លឹក ទៅពួកអ្នកស្រុកណឹងឯងគេស្រណោះអាណិតនោះ គេថាមីអូនង៉ែងចាំទៅយកស្លឹកអញទៅហងស្លឹកអញមាន៤ ១០ ២០ កន្តប់ ម្នាក់នោះគេថាអូនអើយទៅយកស្លឹកអញទៅ ៣ ៤ ៥កន្តប់ដែរខ្ញុំក៏យកមក យកមករៀបចំបាំងផ្ទះខ្លួនឯង ២ ៣បងប្អូនខ្ញុំបាំងផ្ទះរួចជំនីកជីកដីដាកសរសរថាខ្ញុំនេះអស់ អស់បែបហើយពួកខ្ញុំនេះ ដល់ពេលណាដែលខ្ញុំធ្វើផ្ទះធ្វើអីរួចទៅនេះក៏ខ្ញុំឡើងនៅ ដល់ឡើងនៅបងប្អូន៣នាក់នោះឯងទៅក៏ដល់នែប្រធានគេនោះឲ្យខ្ញុំទៅច្រូតស្រូវ ឲ្យខ្ញុំទៅច្រូតស្រូវសុទ្ធតែអ្នកមិិនចេះច្រូតនោះទៀត មិនដឹងច្រូតម៉េចក៏ខ្ញុំឈរមើលគេសិន គេច្រូតម៉េច មិនទាន់ទេបើនិយាយចឹងហួសហើយ គេឲ្យទៅដកសំណាបដកសំណាបគេមកទៅនេះនោះ ដកសំណាបមិនដឹងជាវាយយ៉ាងម៉េច ខ្ញុំអត់ចេះទាំងវាយចុះបើយើងមិនដែលដឹង ទៅវាយតែចេះឯងថាខ្ចាយៗដល់គេដល់ឯងទៅណា ដល់ប្រធានគេថានែបងឯងកុំឲ្យធ្វើចុះ វាយអញ្ចេគេវាយទទឹងអញ្ចេបានអត់អីក៏វាយនិងគេទៅ គេឲ្យមួយថ្ងៃក្នុងមួយថ្ងៃគេឲ្យយើងដកសំណាបឲ្យបាន៥ដំបរ ៤ ៥ដំបរមិនដឹង៥ដំបរយ៉ាងម៉េចផងណឹង ខ្ញុំនិយាយចឹងឯង ទៅបងប្អូនខ្ញុំគេចេះថាចេះតែដកទៅ ដកបានប៉ុន្មានដកទៅហើយវាមិនចេះចងនោះទៀតក៏វិលខ្ញាល់ទៅមិនចេះចងទេ ដល់រួចអីរួចនោះឯងទៅក៏ខ្ញុំទៅស្ទូងនិងគេធ្វើនេះធ្វើនោះនិងគេទៅ ដល់ប្រធានគេថាថ្ងៃអីគេទេគេថាគេធ្វើនំបញ្ចុក ធ្វើនំបញ្ចុកទៅជួយធ្វើគេមិនដឹងចេះធ្វើទេចេះតែថាៗទៅខ្ញុំ ដល់នេះទៅគេធ្វើនំបញ្ចុកអីរួចទៅខ្ញុំក៏មកផ្ទះវិញ មកផ្ទះវិញប្អូនៗខ្ញុំថាសុខអើយបើអើយធ្វើអីគេឲ្យធ្វើអី គេឲ្យធ្វើនំបញ្ចុកហើយជួយហាន់បន្លែហាន់អីគេអីៗសព្វគ្របទៅណាគេច្រកយកមកឲ្យមកចុះឯងទៅ ដល់ពេលដែលខ្ញុំរួចអស់នៅទៅដល់ពេលគេ អរគេថាជម្លៀសមកផ្ទះវិញហើយ បងអើយកាលនោះបានខ្ញុំដឹងខ្លួនគេជម្លៀសមកផ្ទះវិញមីប្អូនខ្ញុំគេដាក់ឥវ៉ាន់រែកអត់បាយមួយយប់មួយថ្ងៃណាខ្ញុំប្រាប់អត់បាយមួយយប់មួយថ្ងៃទម្រាំបានមកដល់ឃ្លាំង មកដល់ឃ្លាំងងាប់កូនមីស្សឿមមួយទៀត ងាប់កូនមីស្សឿមមួយកូនប្រុសទៀត ក៏ងាប់មីប្អូននោះតាមផ្លូវកូននោះងាប់តាមផ្លូវមកដល់ស្រុក មកដល់ស្រុករកតែឆ្មារតូចមួយគ្មានផងថាគ្មានសោះអត់មាន អត់មានទេឲ្យខ្ញុំនឹកឃើញស្រណោះស្រុកស្រណោះស្រែ អាផ្ទះសំបែងអស់ក៏រលីងអស់ឃើញតែថ្នល់ទទេឃើញតែដីទទេ គ្មានឃើញអីទាំងអស់ថាឈើមួយដើមក៏គ្មានដែរនេះខ្ញុំប្រាប់ទៅមកស្រុកវិញចូលស្រុកវិញ ដល់ខ្ញុំឡើងឆ្កួតចិត្តបាត់បងប្អូនអស់រលីង ឯណាប្តី នេះបានខ្ញុំនឹកឃើញចម្រៀងគេច្រៀងគេថាបើកមុងថើបកូនគ្មានរឿងអីសោះណា មែនណាមីអូនអើយបងស្រណោះប្តីបងណាស់ចុះទៅគេមកឲ្យគគ្រឹកអូនអើយនិយាយពីលុយទឹកដូចអ្នកទៅបុណ្យយើងចឹង ទៅក៏កូនដូចដេកចេះឯងដាក់មុងអញ្ចេះឯង បើកមុងបើខ្ញុំទឹកភ្នែកតែខ្ញុំនឹកឃើញទៅខ្ញុំទឹកភ្នែក កូនអើយកូនប៉ាទៅហើយប៉ាគេឲ្យទៅធ្វើផ្ទះ កូនឯងចាំកន្លះខែទៀតប៉ាមកយកកូនឯងថើបកូនចេះឯងអូនអើយទាំង៣នាក់ ថើបទាំង៣ទាំង៤នាក់ដេកឲ្យទ្រាបគេចុះទៅបាត់ទៅ ខ្ញុំអើយនឹកឃើញ មីប្អូន មីបងខ្ញុំស្រណោះមីបងដែលមានបងងាប់ណឹងឯង គ្មានដឹងខ្យល់អីគ្មានរឿងទីតាក់តិចសោះលើកកូនថើបបានចុះទៅទៀត នែឯងអើយឯងមើលកូនណាឯងអញទៅហើយទៅកន្លះខែទេតែអញមកវិញហើយផ្តាំចុះឯង នេះបានខ្ញុំនឹកឃើញឡើងស្រណោះប្តីនោះណាអត់មានរឿងអីតិចសោះ ពេលនឹកឃើញខ្ញុំស្តាយណាស់ប្តីខ្ញុំបើសិនជានៅដល់សព្វថ្ងៃមិនដឹងធឺណាវាចាស់ហើយសព្វថ្ងៃនោះរូបថតនៅតើ មកដល់ស្រុកហើយដែលខ្ញុំវាវង្វេងគ្មានមនុស្ស គ្មានម្នា គ្មានសត្វគ្មានអីដែលក្រុមដែលពួកខ្ញុំមកវិញ ឥឡូវខ្ញុំចេះឆ្កួតនោះ កាលយើងនៅនេះនៅក្មេងនៅនេះណាដល់ចាស់ចេះឆ្កួតចេះរាំចេះរែក ខ្ញុំខ្ញុំចេះរាំចេះអីមួយជំនាន់នោះឯងដែលមកផ្ទះមកស្រុកវិញហើយ ចេះរាំស្មារទោសខ្ញុំនិយាយឳព្រះអង្គអើយខ្ញុំចេះផឹកចេះស៊ីអស់កាលមួយហ៊ីនោះថាលឺតែសូរភ្លេងអត់បានទេនាំគ្នារាំមកធ្វើបុណ្យនៅក្បាលជ្រោយយើងនេះ ហើយគ្មានទេមានតែខ្មោចយាយរ៉ាយគាត់ខូចបាត់បើខ្មោចយាយរ៉ាយគាត់នៅចាំសួរគាត់ ដើររើសត្រឡោក កំសៀវកូនកំសៀវប៉ុនៗនេះឯងធំៗណាស់ធំៗគ្រាន់ទៅពួកប្រុសៗ កេសគ្នា មានទេអញដើរទៅ អញដើរទៅនេមាត់ពាមយើងនេះកាលនោះមានចិនគេលក់នៅមាត់ពាម ខ្ញុំកាន់កំសៀវទៅ កំសៀវទៅឯណេះនេះរកត្រឡោកសុទ្ធតែត្រឡោកអត់មានអីទេ មានឃើញចានអីមួយទេចេះតែរើមកលាងទឹកឲ្យជ្រះទៅ ខ្ញុំចាក់អានោះឯងផឹកនាំគ្នារាំរែកភ្លេងភ្លត់ ភ្លេងនោះអត់មានភ្លេងទេកាលជំនាន់អារ៉ុងភ្លេងគេនេ គេកកាយដីគេដាក់ថាសវាយម៉េចនោះកាលជំនាន់នោះឯង នោះឯងចេះតែសុទ្ធសប្បាយរហូត រហូតមកដល់សព្វថ្ងៃណឹងឯងទៅ។

ក៖ ចុះយាយអារៀបរាប់ឈ្មោះបងប្អូនរបស់យាយទាំងអស់របស់យាយបានទេយាយ?

ខ៖ បងប្អូនខ្ញុំដែលងាប់ទៅនោះ?

ក៖ បាទ ទាំងអ្នកស្លាប់ទាំងអ្នករស់តាំងពីបងគេរហូតដល់ពៅគេ?

ខ៖ ចាំមើលខ្ញុំរាប់ ឈ្មោះតាពេជ្យមួយ តាពេជ្យណឹងបងគេបង្អស់ បានពុំ ហើយបានខ្ញុំ ខ្ញុំមកបាន អាពៅកុំទាន់យើងរៀបអាណឹងពៅគេបង្អស់ណា ដល់ខ្ញុំផុតពីខ្ញុំទៅបានយាយសឿម សឿមទៅបាន មីស្សុន ស្សុនទៅបានអាពៅណឹងមួយទៀតអាជាឈ្មោះអាជា ៦នាក់ទាំងអស់បងប្អូនខ្ញុំ៦នាក់ស្រី៣ ប្រុស៣ ។

ក៖ ប៉ុន្តែប្រុសៗបានស្លាប់អស់ហើយនៅតែស្រីៗទេសព្វថ្ងៃនេះ?

ខ៖ ចាស នៅតែស្រីទេ៣នាក់។

ក៖ ទាំង៣នាក់ណឹងនៅចុងឃ្នៀសដែរមែន?

ខ៖ នៅចុងឃ្នៀសទាំងអស់គ្នាប៉ុន្តែគេនៅផ្សេងគ្នាចុះគេមានប្តីទៅគេនៅផ្ទះគេផ្សេង។

ក៖ ចុះម្តាយរបស់យាយមានឈ្មោះអ្វីដែរយាយ?

ខ៖ ឈ្មោះយាយលឿន។

ក៖ ចុះឪពុកវិញ?

ខ៖ ឪពុកខ្ញុំឈ្មោះតាពៀញ។

ក៖ តាពៀញ?

ខ៖ ចាស ពៀញ។

ក៖ ចុះពួកគាត់ទាំងពីរនាក់ណឹងមានស្រុកកំណើតនៅឯណាដែរយាយ?

ខ៖ តា តាពៀញនោះឪពុកខ្ញុំនោះគាត់នៅឃ្លាំង ដល់យាយនេះយាយគាត់នៅនិងយើងនេះឯង យាយនៅភ្នំក្រោមណឹងឯង តែគាត់នៅឃ្លាំងនោះគាត់មកធ្វើការ គាត់មកបួស មកបួសវត្តអារញ្ញ បួសវត្តអារញ្ញទៅបងប្អូនក៏នាំគ្នាមកនៅនិងភ្នំក្រោមនេះឯងទៅក៏គាត់នៅនេះឯងទៅក៏គាត់បានម៉ែខ្ញុំនេះម៉ែខ្ញុំនៅភ្នំក្រោម ទៅក៏គាត់បានគ្នាទៅក៏គាត់នៅនេះឯងទៅ បងប្អូនគាត់នោះមិនដឹងជានរណាៗទេខ្ញុំអត់សូវស្គាល់គាត់ដែរ។

ក៖ ចុះម្តាយរបស់អ៊ុំជាមនុស្សបែបណាដែរជាមនុសកាច ឬក៏ស្លូតដែរ?

ខ៖ ស្លូតទេម៉ែខ្ញុំស្លូត។

ក៖ ចុះឪពុកវិញយាយ?

ខ៖ ឪពុកខ្ញុំក៏ស្លូតដែរមិនសូវទេ មិនសូវមានរឿងរ៉ាវនិងជាមួយញាតិណាអត់ទេ ប៉ុនគាត់ចេះគ្រូដែរគាត់នោះណា ឪខ្ញុំឪពុកខ្ញុំគាត់ចេះគ្រូ គ្រូហើយប៉ុន្តែគាត់ស្លូតណាស់ គាត់មិនដែលមានទៅទាស់គ្នាជាមួយញាតិណាទេ បងប្អូនណាអត់ទេ។

ក៖ ចុះគាត់ពួកគាត់ទាំងពីរនាក់ណឹងមានមុខរបរជាអ្នកនេសាទមែនយាយ?

ខ៖ នេសាទដូចគ្នាណឹងឯងកូន។

ក៖ ចុះអត់មានធ្វើអ្វីផ្សេងក្រៅពីនេសាទទេយាយ?

ខ៖ អត់ទេ។

ក៖ អត់មានធ្វើស្រែចំការអីទេយាយ?

ខ៖ អត់ អត់ដែលបានធ្វើទេចំការតែស្រែអីអត់។

ក៖ ចុះឪពុកម្តាយរបស់យាយធ្លាប់ប្រាប់សាច់រឿងរបស់គាត់កាលពីនៅក្មេងដល់យាយទេយាយ? ប្រវិត្តគាត់ណា?

ខ៖ គាត់មិនសូវបាននិយាយអីផង គាត់និយាយដែរថាដូចវាខ្ញុំភ្លេចអស់តាំងពីតូចមកប៉ុន្តែគាត់ដែលគាត់ ដល់គាត់មានប្រពន្ធមានកូនទៅគាត់អត់មានរកអីទេមានរកដូចថា មិនដែលរកទេមោងអីគាត់រកតែលប លបព្រៀងពេលណាគាត់ទៅលបចេញទៅដេក១យប់ ២យប់ទៅ បានគាត់បកមកវិញបកមកផ្ទះវិញមកចាស កូនចៅ កូនចៅបើស្រីៗអត់មានអ្នកណាចេះរៀនទេបានរៀនតែប្រុស បងបន្ទាប់ពីខ្ញុំនោះបានរៀន អាប្អូនខ្ញុំនេះក៏បានរៀនដែរដល់ទៅក៏ខ្ញុំអីនេះ ទើបជំនាន់នោះខ្ញុំខ្លាចគ្រូទេប៉ុនៗនេះ អត់តែឃើញគ្រូទូចមករត់ចូលក្នុងបន្ទប់បាត់ ខ្លាច ខ្លាចអត់ហ៊ានរៀន ឪពុកខ្ញុំក៏ចេះតែថាកូនអើយកូនឯងទៅរៀនទៅសូត្រទៅ ខ្ញុំអត់ទៅខ្ញុំមិនបានទៅទេ ខ្ញុំមិនបានទៅទេមិនមែនឪខ្ញុំ ឪអើយខ្ញុំអត់ទៅទេខ្ញុំខ្លាចណាស់ខ្លាចលោកគ្រូវាយ អត់រៀនអត់រៀនទាល់តែដល់សព្វថ្ងៃ ទេបើមីប្អូនៗខ្ញុំគេចេះតិចៗ។

ក៖ ចុះលោកយាយចេះអាន និងចេះសរសេរអក្សរខ្មែរទេចឹង?

ខ៖ អត់ចេះសោះហើយ។

ក៖ ដោយសារខ្លាចគ្រូអត់ទៅរៀន?

ខ៖ អត់ទៅរៀន អត់ អត់ទៅរៀនខ្លាចគ្រូពេក។

ក៖ ចុះម៉េចបានខ្លាចគ្រូដែរកាលណឹងយាយ?

ខ៖ មិនដឹងយ៉ាងម៉េចឲ្យតែឃើញលោកគ្រូដើរមិនបាន គ្រូទូចពីដើមនោះដែលបង្រៀននោះ ឲ្យតែលឺសូរឃើញថាលោកគ្រូតូចរត់ចូលក្នុងបន្ទប់បាត់ ចុះម៉េចបានង៉ែងខ្លាច ទេខ្លាច ខ្លាចលោកគ្រូមកវាយទៅចុះទៅវិញទៅណា អត់ចេះរៀននិងគេអត់ដឹងចេះអក្សរអីនិងគេតាក់តិចសោះ។

ក៖ ចុះយាយនៅចាំឈ្មោះយាយតាខាងម្តាយបានទេយាយ?

ខ៖ មិនដឹងឈ្មោះអីផងទេខ្ញុំវាភ្លេចអស់ បើខ្មោចខាងឪខ្ញុំស្គាល់ខ្មោចយាយជីដូន ជីដូនឈ្មោះយាយហែម។

ក៖ ចុះតាវិញ?

ខ៖ តាឈ្មោះអីទេមើលទៅភ្លេចបាត់ ខ្ញុំវាភ្លេចអស់ហើយបងអើយខ្ញុំភ្លេចភាំងអស់។

ក៖ យាយចាំឈ្មោះតែជីដូនមួយទេ?

ខ៖ ចាស។

ក៖ ជីដូនខាងឪពុក?

ខ៖ ចាស ខាងឪពុក ខ្ញុំវាភ្លេចអស់អត់ចាំ។

ក៖ ចុះកាលដែលយាយកើតមកណឹងទាន់យាយតាខាងឪពុកម្តាយទេយាយ?

ខ៖ អត់ អត់ទេគាត់ខូចអស់ ចាសបើឪពុកខ្ញុំនោះខាងទៅឃ្លាំងឯណោះៗគាត់ គាត់នៅឃ្លាំងនោះឯងទៅខ្ញុំទៅដែរកាលគាត់ខូចទៅតែម្តងប៉ុណ្ណោះឯងទៅក៏ហីមិនដែលបានទៅទៀតទេតាំងពីខ្ញុំនៅក្មេងមក។

ក៖ ចុះលោកយាយមានបងប្អូន ឬក៏សាច់ញាតិណាដែលរស់នៅក្រៅប្រទេសក្រៅពីស្រុកខ្មែរទេយាយ?

ខ៖ អត់មានទេ មិនដែលមានកូនណាបងប្អូនណាទៅ។

ក៖ ចុះស្វាមីរបស់យាយមានឈ្មោះអ្វីដែរយាយ?

ខ៖ ឈ្មោះគៀម។

ក៖ ចុះលោកយាយបានរៀបអាពាហ៍ពិពាហ៍ជាមួយស្វាមីណឹងនៅឆ្នាំណាដែរយាយនៅចាំទេ?

ខ៖ អត់ចាំទេ ខ្ញុំវាមិនបានការបានអីទេខ្ញុំស្រលាញ់ចិត្តនិងចិត្ត ដល់ចិត្តនិងចិត្តប៉ុន្តែម្តាយក្មេកខ្ញុំនោះគាត់ងាប់យូរណាស់ហើយគាត់តាំងពីគ្រួសារខ្ញុំនៅតូច ហើយប្តីប្តីខ្ញុំនេះគាត់ថាប្តីប្រពន្ធខាងគាត់ម្តាយនោះថារន្ទះបាញ់ គាត់ទៅទន្លេសាបយើងទៅ ទៅរកស៊ីទៅថារន្ទះបាញ់គាត់ ឈ្មោះយាយនៅ តាសុខ ប្តីគាត់ឈ្មោះតាសុខ ប្រពន្ធគាត់ឈ្មោះយាយនៅនោះម្តាយក្មេកខ្ញុំឪពុកក្មេកខ្ញុំណា បងប្អូនគេក៏ច្រើនដែរតែខ្ញុំភ្លេចឈ្មោះអស់ហើយបងប្អូនគេខាងណោះ។

ក៖ ចុះការយកគ្នារបស់លោកយាយជាប្តីប្រពន្ធត្រូវបានរៀបចំឡើងដោយចាស់ទុំ ឬក៏ស្រលាញ់ដោយចិត្តឯងដែរយាយ?

ខ៖ ចុះឯងរៀបចំដោយចាស់ទុំនោះឯង។

ក៖ ចុះកាលណឹងលោកយាយធ្លាប់ស្គាល់គ្នាជាមួយស្វាមីទេកាលណឹង?

ខ៖ ស្គាល់គ្នាដែរ ស្គាល់គ្នាដែលមកធ្វើការខ្ញុំនៅធ្វើការកុងស៊ី គាត់មកពីឃ្លាំងណឹងខ្ញុំវិញនៅនេះឯងទៅក៏ខ្ញុំធ្វើការនោះឯងធ្វើការទាំងអស់គ្នានោះឯងទៅគាត់ស្រលាញ់ខ្ញុំទៅក៏ស្គាល់គ្នាទៅ ស្គាល់គ្នាទៅដល់ពេលណាខែដែលខ្ញុំឡើងឡើងមកផ្ទះវិញ ទៅក៏គេមកតាមដែរគេមានបងប្អូននៅនេះដែរ គេមកតាមមកតាមមកក៏ដូចថាមនុស្សយើងទើបតែស្រលាញ់គ្នាត្រូវគ្នាហើយវាទៅជាមួយគ្នា ដល់ទៅជាមួយគ្នារឿងនោះវាអញ្ចុះឯង បានខ្ញុំក៏ចេះតែទៅៗមិនដឹងធ្វើម៉េចយើងស្រលាញ់គ្នាហើយទៅៗ ហើយក៏ម៉ែឪក៏មកក៏អង្វរម៉ែឪទៅក៏គាត់រៀបចំឲ្យទៅបងប្អូនគេមកទៅរៀបចំនោះឯងទាំងអស់គ្នាទៅបានជាសុខសប្បាយទៅចាស។

ក៖ បាទយាយ ចុះលោកយាយមានមិត្តភិក្តស្និតស្នាលដែលធំធាំត់មកជាមួយគ្នាតាំងពីក្មេងដល់ឥឡូវមានសល់ទេយាយ?

ខ៖ មាន មានផ្ទះមីរៀម ផ្ទះមីគ្រឿននេះ មីឡុមមីអីងាប់អស់ហើយ ពួកម៉ាក់ពួកភឿនវាច្រើនដែរប៉ុនវាងាប់អស់ទៅងាប់និងជំនាន់អាពត នៅតែមីរឿនប្រពន្ធតា តាប្រធានភូមិនេះឯង។

ក៖ នៅតែម្នាក់ទេ?

ខ៖ ចាស។

ក៖ ចុះយាយអាចប្រាប់បានទេថាមានអនុស្សាវរីយ៍អ្វីខ្លះដែរជាមួយមិត្តភិក្តណឹងយាយកាលពីក្មេងៗឬក៏កាលពីក្រមុំៗអី?

ខ៖ ចេះតែមានហើយចេះនាំគ្នាដើរលេងទៅទាំងអស់គ្នាទៅមើលនេះមើលនោះត្រង់នេះត្រង់នោះទៅចេះតែទៅជាមួួយគ្នាទៅ ដល់មានប្តីរៀងខ្លួនគេមានកូនរៀងខ្លួនទៅយើងបែកគ្នាទៅ ចាសកាលពីជំនាន់នោះវាចេះតែមានដូចថាទៅណាមកណាអីចេះតែហៅគ្នាទៅៗ ដល់ពេលនេះគេមានប្តីគេមានប្តីគេមានកូនដូចខ្ញុំខាងណេះក៏មានប្តីមានកូនទាំងអស់គ្នាទៅក៏បែកគ្នាទៅ តែនៅរាប់រកគ្នាធម្មតា ឃើញមកដើរមកគេហៅខ្ញុំទៅខ្ញុំក៏ហៅគេទៅ។

ក៖ ចុះកាលពីសម័យប៉ុល ពតលោកយាយអត់បានធ្វើស្រែ ចំការអីទេលោកយាយ?

ខ៖ អត់ទេខ្ញុំមិនដែលបានទៅទេ។

ក៖ ចុះកាលពីសម័យប៉ុល ពតណឹងអ្វីខ្លះដែលយាយធ្វើដែរ? ប៉ុល ពតឲ្យយាយធ្វើអ្វីខ្លះទៅយាយ?

ខ៖ ធ្វើអីនៅស្រុកយើងណឹងគេឲ្យពុះត្រី ធ្វើត្រីធ្វើសាច់ គេជម្លៀសទៅឯណោះទៅគេឲ្យទៅដាំចាំការទៅកាប់ព្រៃចំការ រួចដល់ទៅបានគេឲ្យច្រូតស្រូវ គេឲ្យច្រូតស្រូវទៅ យើងច្រូតស្រូវទៅគេឲ្យយើងនេះនែធ្វើតែគ្រប់មុខណឹងឯងអូនអើយ។

ក៖ ចុះការហូបចុកនៅសម័យប៉ុល ពតយ៉ាងម៉េចដែរយាយ? បានហូបបាយទេយាយ?

ខ៖ ហូបដែរបាយធម្មតាបាយតិចៗទៅគ្នា៣ ៤នាក់ទៅគេឲ្យក្លែលតិចទៅ បើម្នាក់យើងគេឲ្យតិចទៅ បបរទៅបបរក៏បបរទៅគេឲ្យមកឲ្យកូនចានប៉ុនៗនេះទៅយើងគេឲ្យមកមួយនេះឯងស៊ីទៅ២ ៣នាក់ទៅ។

ក៖ ចុះតាំងពីក្មេងរហូតមកដល់ពេលនេះតើលោកយាយធ្លាប់ប្រកបការងារអ្វីខ្លះដែរដើម្បីរកប្រាក់ចិញ្ចឹមជីវិតនិងចិញ្ចឹមកូនដែរបន្ទាប់ពីប៉ុល ពតយាយ?

ខ៖ មានធ្វើអីកូនគេដូចថាធំៗរៀងខ្លួនទៅគេចេះរកខ្លួនគេទៅ ទៅក៏ខ្ញុំរកបានបន្តិចបន្តួចទៅក៏នាំកូនចៅស៊ីទៅចុះឯងចាស ដើររកនេះរកនោះទៅមីកូនខ្ញុំនោះគេលក់ឥវ៉ាន់បន្តិចបន្តួចទៅក៏បានយកមកចិញ្ចឹមម្តាយទៅ ដល់គេចាប់មានប្តីទៅក៏គេចេះតែគ្រាន់ៗទៅមើលគេលក់ដូរទៅគេមានប្តីបានគេចិញ្ចឹមខ្ញុំនោះឯងបានអាកូនខ្ញុំមួយទៀតគេទៅនៅលើនោះទៅនៅជាមួយគ្រួសារគេលើនោះឯងទៅយូរៗគេមកម្តងទៅ មកដល់ទៅក៏គេមានលុយមានកាក់ក៏គេជូនម៉ែទៅចុះឯង រួចខ្ញុំសព្វគ្មានបានទៅរកអីនិងគេទេ គ្រាន់បានតែស៊ីតែមួយកូនទេជាមួយកូននោះឯង ជួយធ្វើការនេះនោះតិចតួចទៅ។

ក៖ ចុះលោកយាយមានធ្លាប់ប្រកបអាជីវកម្មលក្ខណៈគ្រួសារដូចជាចិញ្ចឹមគោ ចិញ្ចឹមជ្រូក ចិិញ្ចឹមត្រីអីធ្លាប់ទេយាយ?

ខ៖ ខ្ញុំអត់ដែរទេ បានតែកូនខ្ញុំទេគេអ្នកចិញ្ចឹមមាន់ទានេះតិចតួចនេះឯង។

ក៖ ចុះយាយអាចប្រាប់បន្តិចបានទេថា ពេលវេលាមួយណាក្នុងជីវិតដែលជាពេលវេលាលំបាកបំផុតក្នុងជីវិតយាយដែរយាយ?

ខ៖ មិនដឹងថាអារឿងលំបាកនោះក៏លំបាកហើយមិនដឹងធ្វើម៉េច លំបាកនេះវាធម្មតាអារឿងលំបាកមនុស្សយើងដែលវាមានគ្រួសារហើយលំបាកមែនក្មួយ យើងសង្ឃឹមកូនសង្ឃឹមបានមិនថាមិនបានទេសង្ឃឹមកូនប៉ុន្តែយើងគ្មានដូចថាគេបានគេឲ្យយើងហូបទៅ យើងរកបានក៏យើងចែកកូនហូបទៅ ហើយមួយទៀតយើងទៅរកអីនិងបានដូចខ្ញុំសព្វថ្ងៃក៏ដោយដូចថាគ្មានបានទៅរកអីនិងគេទេគ្រាន់តែបានថាមកកូននឹកឃើញកូនឲ្យ កូនឲ្យក៏ជញ្ជូនទៅធ្វើបុណ្យធ្វើទានទៅ ចាសបើថាខ្ញុំរកបានទៅៗដូចថាទៅបុណ្យទៅទានទៅ គេជូនមកក៏ខ្ញុំទៅធ្វើបុណ្យឯណោះទៀតទៅ ហើយបើខ្ញុំទៅរកនោះមិនដឹងទៅរកអីបាននិងគេទេសព្វថ្ងៃ គ្រាន់តែបានជួយធ្វើនេះធ្វើនោះកូនតិចតួចប៉ុណ្ណោះឯង មានអីម្តាយនេះឈឺណាស់ ឈឺចង្កេះផងអាណាហត់ផងដើរអត់បានឆ្ងាយទេអូន។

ក៖ ចុះពេលណាដែលជាពេវេលាលោកយាយសប្បាយចិត្តបំផុតដែរលោកយាយ?

ខ៖ ពេលណាទៅធ្វើបុណ្យទៅសប្បាយទៅណាឆ្ងាយៗទៅដូចសប្បាយ សប្បាយក្នុងខ្លួនដូចជារីករាយសប្បាយទៅលេង លេងសើចនិងគេទៅ សប្បាយដល់យើងមកដល់ផ្ទះវិញទៅដូចថាគិតកូនគិតចៅណេះណោះទៅដូចពិបាកចិត្ត ចុះឯង មិនថាអត់សប្បាយទេបើថាទៅណាទៅណីចេះតែសប្បាយហើយ ដូចថាជិះឡានជិះអីទៅនិងដូចថាទៅបុណ្យទៅឯណាៗ ទៅដូចលេងណេះណោះទៅគេច្រៀងគេលេងទៅ ហាហាសប្បយមែនទែនក៏សើចនាំគ្នាហ៊ូក្រេវទៅចុះឯងសប្បាយ។

ក៖ ចុះតាំងពីក្មេងរហូតមកដល់ពេលនេះតើជីវិតរបស់យាយមានការផ្លាស់ប្តូរអ្វីខ្លះដែរយាយ?

ខ៖ ផ្លាស់មែននិងឯង ផ្លាស់ខ្លះដែរតើ ដែលយើងនៅពីក្មេងវាម្យ៉ាងផ្សេងដល់យើងចាស់ហើយ គេថាយើងក្មេងសប្បាយចេះរាំ ចេះសើច ចេះច្រៀង ដល់យើងចាស់ចំណាស់បុណ្ណេះទៅហើយយើងទៅរាំលេងសប្បាយ រាំលេងច្រៀងសើចលេងនិងគេក៏លេងដូចថាអត់ថ្លាក្នុងចិត្តទេ មែនទេ ត្រូវទេ។

ក៖ បាទ ចុះកាលពីក្មេងយាយធ្លាប់មានក្តីស្រម៉ៃថាធំឡើងចង់ធ្វើអ្វីទេយាយ?

ខ៖ ចង់ធ្វើតែសព្វដែរតែយើងគ្មាន។

ក៖ បាទ ចុះយាយចង់ធ្វើអ្វីដែរកាលណឹង?

ខ៖ កាលនោះខ្ញុំចង់ធ្វើដូចថា អូអញចង់ធ្វើនេះធ្វើនោះ អូអញចង់លើកនេះលើកនោះដូចយើងអត់មានលុយអត់ទៅរួចមែនទេ។

ក៖ បាទ។

ខ៖ ដូចថាយើងមានលុយយើងទៅរួចយើងចង់ទៅទិញអានេះក៏ចង់ទិញអានោះក៏បានប៉ុន្តែថាដល់យើងគ្មានលុយ លុយយើងវាតិចទៅអត់រួច។

ក៖ ចឹងទាក់ទងនិងចំណង់ចំណូលចិត្តយាយម្តង តើយាយចូលចិត្តពិសារម្ហូបអ្វីជាងគេដែរតាំងពីក្មេងមកដល់ឥឡូវ?

ខ៖ អត់ដឹងទេ និយាយពីម្ហូបស៊ីនោះវាគ្រប់មុខ គេចេះបានមកគេយកមកឲ្យខ្ញុំស៊ីទៅហូបទៅក៏ខ្ញុំចេះតែហូបទៅ មិនដឹងមុខអីឲ្យបានឆ្ងាញ់ ចេះតែហូបទៅឆ្ងាញ់ទាំងអស់ទៅក៏ចេះតែហូបទៅគេឲ្យ។

ក៖ បាទ ប៉ុន្តែបើឲ្យលោកយាយជ្រើសរើសលោកយាយយកម្ហូបមួយណាលោកយាយចូលចិត្តហូបជាងគេណា?

ខ៖ មិនដឹងម្ហូបអីឲ្យឆ្ងាញ់ជាងគេ។

ក៖ យាយចូលចិត្តពិសារជាងគេមួយដែរយាយ?

ខ៖ រកនឹកអត់ឃើញទេ។

ក៖ ការីនំបញ្ចុក ឬក៏សម្លរម្ជូរអីចឹងឧទាហរណ៍យាយ។

ខ៖ អរ បើថាចង់ហូបវិញ ខ្ចិលគិតច្រើនការីនំបញ្ចុកតិចតួចទៅឆ្ងាញ់បាត់ហើយ។

ក៖ ចុះលោកយាយចូលចិត្តស្តាប់ចម្រៀងទេកាលនៅក្មេង?

ខ៖ ចម្រៀងក៏ស្តាប់ដែរ ស្តាប់ៗទៅក៏ដេកលក់ទៅមិនដឹងថាចម្រៀងអីៗ។

ក៖ ចុះលោកយាយមានចេះលេងឧបករណ៍តន្រ្តីអីអត់ទេយាយ?

ខ៖ អត់ចេះទេខ្ញុំ។

ក៖ ចុះកូនចៅអីមានអ្នកចេះទេយាយ?

ខ៖ គ្មានពីណាចេះទេ មានតែកូនប្រសារខ្ញុំមួយនោះឯងគេដូចថាគេចាក់បាសចាក់អីទៅគេចេះច្រៀង។

ក៖ ចុះកាលពីនៅក្រមុំអីយាយធ្លាប់បានទៅលេងល្បែងប្រជាប្រិយតាមវត្តអីទេយាយ?

ខ៖ មានអីខ្ញុំទៅលេងនិងគេដែរប៉ុន្តែខ្ញុំមិនសូវចេះរាំចេះច្រៀងនិងគេទេ។

ក៖ ប៉ុន្តែលេងអ្វីខ្លះដែរកាលណឹង?

ខ៖ អូ!លេងគ្រប់តែកន្លែង លេងឈូងក៏លេង លេងលោតអន្ទាក់ក៏លេង លេងឈូងនោះមានអាលេងឈូងបោះមានអាលេងឈូងអាចាប់កូនខ្សែងប្រលែងកូនមាន់គេយ៉ាងម៉េចនោះក៏រត់តាមគ្នានោះឯងទៅចុះឯង ចេះតែសប្បាយនិងគេទៅយើងនៅក្មេងមិញ ក្រមុំមិញ ចេះតែទៅតាមគ្នាគ្នីទាំងអស់គ្នានោះឯង។

ក៖ ចុះលោកយាយមានកូននិងចៅប៉ុន្មាននាក់ដែរសព្វថ្ងៃណឹង?

ខ៖ សព្វថ្ងៃនេះ?

ក៖ បាទ។

ខ៖ កូន២ កូនខ្ញុំនោះ២ហើយចៅ៦នាក់ ចៅ៦ កូន២។

ក៖ ចឹងមកដល់ចុងបញ្ចប់នេះតើលោកយាយមានអ្វីចង់ផ្តាំផ្ញើ ឬក៏ទូន្មានទៅកាន់កូនចៅរបស់យាយជំនាន់ក្រោយទេ? ថាតើពួកគេរស់នៅបែបណា ឬធ្វើជាមនុស្សបែបណាក្នុងសង្គមដែរយាយ?

ខ៖ ទេមានអី យាយផ្តាំកូនផ្តាំចៅថាកូនអើយកូនកុំធ្វើដូចម៉ែកាលជំនាន់អាពតហើយកូនធ្វើដល់សព្វថ្ងៃនេះ សម័យនេះវាសប្បាយណាស់ មិនចុះហីសប្បាយណាស់កូនឯងចង់ដើរចង់ហើរ ចង់ស្លៀកបំពាក់យ៉ាងណាគ្រប់ម៉ាកគ្រប់ប្រភេទេ បើកាលម៉ែវិញជំនាន់យាយវិញណាតែសំរ៉ុងប៉ុននេះណារហែកជាងនេះទៀត យាយប្រទេះ យាយស្លៀកទាល់តែយាយស្លៀមិនកើតបានយាយចោល បានសម័យកូនឯសព្វថ្ងៃនេះកូនឯងកុំធ្វើដូចម៉ែ វាហៅខ្ញុំតែម៉ែទេចៅទាំងអស់ហៅតែម៉ែទាំងអស់ បានខ្ញុំចេះតែប្រដៅកូនចេះឯងខ្ញុំថាកូនអើយពីដើមមិញយើង អញពីដើមកមិញវាផ្សេងសម័យនេះវាផ្សេង ជំនាន់នេះទាន់មានខោចេះស្លៀកជំនាន់នោះអត់មានខោចេះស្លោក អត់មានអាវល្អពាក់ទេអាវរហែលរហ៊ុយម៉េចចេះតែប៉ះស្លៀកទៅពាក់ទៅឲ្យតែបានស្លៀក ដល់មកសម័យនេះសប្បាយមែនទែន ខោអាវមិនខ្វះស្លៀក បានថាខ្ញុំសព្វថ្ងៃខ្ញុំចេះតែប្រដៅកូនតែអញ្ចុះឯងចៅអញ្ចុះឯងកូនអើយមើលខោអាវកូនឯងណាសំបើមណាស់ច្រើនណាស់ ហ៊ីម៉ែអាណាស្លៀកមិនកើតចោលទិញហ្អែងទៀតអឺមានលុយទិញទៅ ដល់កាលជំនាន់អញតែ១០០គ្មានរេហា ខ្ញុំនិយាយមែន និយាយចេះឯងបាយទឹកអីក៏ដោយអង្ករស៊ីក៏ដោយកូនឯងដាំល្មមៗស៊ីទៅកុំឲ្យចេះតែចោលចេះតែអីបាយកកបាយក្តាំងអីនោះ យើងវាអត់កាលនោះប្រាប់ង៉ែងណាអញណា តែបាយប៉ុននេះក្នុងមួយថ្ងៃអញស៊ីឆ្អែតណាមួយថ្ងៃ។

ក៖ ចឹងខ្ញុំសូមអរគុណដល់យាយដែលបានចំណាយពេលសម្ភាសន៍ជាមួយខ្ញុំយាយណា ខ្ញុំសូមជូនពរឲ្យយាយមានសុខភាពល្អ មានសំណាងល្អ និងមានសុភមង្គលក្នុងក្រុមគ្រួសារយាយណា។

ក៖ សាធុ! សាធុ!